ULIED IR-RABA' T'GĦAWDEX (Fl-Okkażjoni tal-Ftuħ Uffiċjali taċ-Ċentru Tagħhom) Ta Mons. ANTON GAUCI € Din hi l-ħajja tagħkom, bdiewa t'Għawdex ; Dan huwa ġidkom, twajba ħbieb raħħala : Dal-ġebel tagħkom u dil-makna kbira Li f'art twelidna qatt ma rajna bħalha. Meta bil-qilla tagħha x-xefnx tkun tisreġ Fuqkom u fuq il-bhejjem ġwejda tagħkom, Agħmlu kuraġġ: 'l-hawn ħarsu u ftakru. dejjem Li din id-dar għad tilqa' frott dirgħajkom. Kunu f'ħidmitkom bieżla u jgħinkom Alla, Jibgħat l-ilmiet mis-Sema u l-art isebbaħ Bi ħdura u frott li qalbkom b'kull ferħ jimla Meta tiftakru f'xogħ'lkom li jkun rebaħ. Issa m'għadkomx minsija: hawn min jaħseb Fikom u fl-għaraq nieżel donnu dmija Magħsur minn wiċċkom b'id li ma tafx ħniena — Ta il-faqar u l-bżonn, id it-tbatija. L hawn dejjem iġru: din id-dwejra tagħkom. Jekk hija tikber, intom tikbru magħha. Hi trid terfagħkom, tieħu dejjem ħsiebkom, Għax il-ġid tagħkom l-ewwel xewqa tagħha.